عبدالزڕاق شەمسەدین
(عەبدولڕەزاق شەمسەدین) ئە

ناوی ته‌واوی (عەبدولڕەزاق شەمسەدین حەسەن) ە" ساڵی 1954 لە گەڕەكی خانەقای شاری هەولێر لە دایكبووە" خوێندنی سەرەتایی و ناوەندی لە قوتابخانەی ئیبن خولەكان تەواوكردووە" دەرچووی ئامادەیی پیشەسازییە" یەكەم بەشداری لە درامای (فاڵچی) بووە لەساڵی 1970 لە نووسینی (حەمە كەریم هەورامی) و دەرهێنانی (سەباح عەبدولڕەحمان)" لە مانگی شەشی ساڵی 1983 هاوسەرگیری كردووە و 2 كوڕ و 2 كچی هەیە بەناوەكانی (ڕزگار/ ڕێباز/ ڤالا/ ڤان)" لە سەرەتای هەشتاكان سەردانی وڵاتانی دەرەوە دەكات و دەچێتە سەر گۆڕی هونەرمەندی كۆمیدی (شارلی شاپلن)" ساڵی 2005 سەردانی ماڵی خودای كردووە" ساڵی 2007 سەردانی قاهیرەی كردووە لەگەڵ هونەرمەندان (تەڵعەت سامان/ زرار ڕواندزی/ فەرهاد شەریف/ كەریم بایز/ خەلیل یابە/ عوسمان ئەحمەد جاسم)" بەشداری چەندین بەرهەمی دۆبلاجی كردووە" وەهەروەها بەشداری چەندین دراما و شانۆی كردووە وەك (مارەیی/ چڵپاو/ پێچە ڕەش/ هەڵەی دەرهێنەر/ كەوەكانی قەرەچوغ/ سێدارە/ كۆچ/ ئازارەكانی بارام/ كونەبا/ لێزەر/ دەڕبچی/ كرێچی/ دوعای باوك/ یابە/ دراوسێ/ ئاگر/ دۆڕاو/ مۆبایل/ باوەش/ پەرژین/ خوێن/ گۆڕان/ هێلانە/ قەرپ/ نزا/ دووكەڵی مەرگ/ لێدە عەلۆ برنجە/ گرێ) "